පෙර භවයේ සිට පැවති කෝපවීම නිරූපණය කළ දැරියක් අධික කෝපයට පත්වූයේ ඇගේ පෙර භව ඥාතිවරයෙකු දැකීමෙන් පසුවය. ළිඳේ වැටීමක් නිසා මරණයට පත්වූ බැව් හෙළි කළ එම දරුවා උපත ලැබුවේ මීට වසර ගණනකට උඩදී අම්බලන්ගොඩ ය. පෙර භවයේ පිරිමි දරුවකු ලෙස ඇය ජීවත්ව සිටි බැව් එම දැරිය ප්‍රකාශ කළේ වයස අවුරුදු තුනේ පමණ සිටයි. කුසුමා නම් වූ එම දැරිය හෙළි කළ පෙර භව තොරතුරු අනුව පෙර භවයේ නෑදෑ හිතවතුන් හමුවීමට ඇයට අවස්ථාව උදා විය. එහිදී ඇය දැඩි ලෙස කෝපවීමක් සිදුවූයේ පෙර භවයේ ඥාතිවරයෙකු ඇය බැලීමට පැමිණි විටදීය. එම ඥාතිවරයා දුටු සැණින් මොකටද මාව බලන්න ආවේ යැයි දැඩි කෝපයෙන් ඇය ප්‍රකාශ කළේ රැස්ව සිටි ඥාති පිරිස පුදුමයට පත් කරවමිනි. එහිදී අනාවරණය වූයේ මිය ගිය පෙර භවයේ දරුවා එම ඥාතිවරයා සමග දැඩි අමනාපයකින් සිටි බවය. කුඩා කල සිටි දැඩි ලෙස කෝපයට පත්වූ තවත් දැරියක් මීට වසර ගණනකට උඩ දී මහනුවර දී උපත ලැබුවාය. එම දැරියගේ කුඩා කල සිට පැවති හැසිරීම් රටාව අනුව ඇය ඉක්මන් කේන්තිකාරියක්ව සිටියාය. ඇය කෝපයට පත් වීම බහ තෝරන වියේ සිටම දක්නට ලැබිණ. එම දැරිය පිළිබඳව පූර්ණ පර්යේෂණයක් පැවැත්වීමට වර්ජීනියා විශ්වවිද්‍යාලයේ හිටපු මහාචාර්ය ඉයන් ස්ටීවන්සන් ද ශ්‍රී ලංකාවට පැමිණියේය.
හිටපු මහාචාර්ය ඉයන් ස්ටීවන්සන් කුමන විශ්වවිද්‍යාලයේ මහාචාර්‍යවරයෙක්ද?
වර්ජීනියා විශ්වවිද්‍යාලයේ